સારા માતાપિતાની સારી આદતો તેમના બાળકોના જીવન પર ખૂબ જ હકારાત્મક અસર કરતી હોય છે. મારી સાથે પણ આવું જ થયું. અમે ઘરનાં બધા જ લોકો વાર તહેવારે ઘરને સજાવવાની જગ્યાએ અનાથાલય અથવા વૃદ્ધા શ્રમમાં જઈએ અને ત્યાનાં લોકો સાથે હસી ખુશી તહેવાર મનાવીએ. આવા પ્રસંગોએ, ત્યાં ખુશી નહી પણ લોકોની આંખમાં આંસુ આવતાં હોય છે. અને આ સમયે અમે બધા જ પરિવારના સભ્યો મળીને તેમનાં આંસુ દૂર કરવાનો પ્રયાસ કરીએ છીએ. તેમની જરૂરિયાતોને સમજી અમે તેમની સાથે સમય વિતાવી એ છીએ. બાળપણથી, હું સમાજના આવા વંચિત લોકો પ્રત્યે ખૂબ સંવેદનશીલ રહી છું.